
                                                             ROMÂNIA
JUDEŢUL VRANCEA
CONSILIUL LOCAL

AL MUNICIPIULUI FOCSANI

HOTĂRÂRE
 Pentru, aprobarea Regulamentului privind evaluarea performanțelor profesionale 
              individuale a personalului contractual din cadrul Aparatului Permanent

              de Lucru al Consiliului Local al Municipiului Focșani
            Consiliul local al Municipiului Focșani, Județul Vrancea, întrunit în ședință ordinară;
         - analizând Proiectul de hotărâre inițiat de domnul Mersoiu Ionuț- consilier local, raportul Directiei economice-Sereviciul resurse umane, managementul calității inregistrat la nr. 4202/16.01.2018 prin care se propune aprobarea Regulamentului privind evaluarea performantelor profesionale individuale a personalului contractual din cadrul Aparatului Permanent de Lucru al Consiliului Local al Municipiului Focșani și avizul favorabil al Comisiei de buget și administrație publică;
      - în conformitate cu prevederile art. 8 alin. (4) și  art. 31 alin. (7)  din Legea – cadru   nr. 153/2017 privind salarizarea personalului plătit din fonduri publice, cu modificările și completările ulterioare și art. 40 alin. (1) lit. f) din Legea 53/2003 - Codul Muncii, cu modificările și completările ulterioare;

      - în baza art. 36 alin. (9) şi în temeiul art. 45 alin. (1) din Legea nr. 215/2001 privind administrația publică locală, republicată în anul 2007, cu modificările şi completările ulterioare;
HOTĂRĂȘTE:

               Art. 1. Aprobarea Regulamentului privind evaluarea performantelor profesionale individuale a personalului contractual din cadrul Aparatului Permanent de Lucru al Consiliului Local al Municipiului Focșani, conform anexei care face parte integrantă din prezenta hotărâre.
       
      Art. 2. Prezenta hotărâre va fi comunicată de către Serviciul administrație publică locală, agricultură, compartimentelor, birourilor, serviciilor și Primarului Municipiului Focșani, conform legii, care va asigura executarea acesteia prin Serviciul  administraţie publică locală, agricultură, Direcţia economică și Serviciul resurse umane, managementul calității .

    PREȘEDINTE DE ȘEDINȚĂ,                                           Contrasemnează,

                Ionuț Mersoiu                                             SECRETARUL MUNICIPIULUI         

                                                                                                       FOCȘANI

                                                                                            Eduard Marian Corhană
Municipiul Focșani, 23 ianuarie 2018
 Nr. 2
                    ROMÂNIA                                                              Anexa  la 

          JUDEȚUL VRANCEA                                             Hotărârea   nr. 2       

        CONSILIUL LOCAL AL                                            din 23 ianuarie 2018 
       MUNICIPIULUI FOCȘANI  
REGULAMENT

privind evaluarea performanţelor profesionale individuale a  personalului contractual  din cadrul Aparatului Permanent de Lucru al Consiliului Local al Municipiului Focşani
CAPITOLUL I
 Dispoziţii generale
     
Art. 1. Prezentul regulament reglementează modalitatea  de evaluare a performanţelor profesionale individuale ale personalului încadrat cu contract individual de muncă din cadrul aparatului permanent de lucru al Consiliului Local al Municipiului Focşani, evaluare ce se realizeaza in baza unor criterii de evaluare.
     
Art. 2. (1) Criteriile de evaluare stabilesc cadrul general pentru asigurarea concordantei dintre cerinţele postului, calităţile angajatului si rezultatele muncii acestuia la un moment dat. 

   
              (2) Pentru atingerea obiectivului menţionat la alin. (1), criteriile de evaluare prevăd evaluarea performantelor profesionale ale angajaţilor în raport cu cerinţele posturilor. 
CAPITOLUL II
 Evaluarea performantelor profesionale individuale
ale personalului contractual
Art.  3. Evaluarea performanţelor profesionale individuale are ca scop aprecierea obiectivă a activităţii personalului, prin compararea gradului de îndeplinire a obiectivelor şi criteriilor de evaluare stabilite pentru perioada respectiva cu rezultatele obţinute în mod efectiv. 
Art.  4. Evaluarea performantelor profesionale individuale se realizează pentru: 
a)  exprimarea şi dimensionarea corecta a obiectivelor; 

   
b) determinarea direcţiilor şi modalităţilor de perfecţionare profesională a salariaţilor şi de creştere a performantelor lor; 

   
c)  stabilirea abaterilor fata de obiectivele adoptate si efectuarea corecţiilor; 

   
d) micşorarea riscurilor provocate de menţinerea sau promovarea unor persoane incompetente.  
         Art.   5.  Procedura evaluării se realizează în următoarele etape: 

   a) completarea fisei de evaluare de către evaluator; 

   b) interviul; 

   c) contrasemnarea fisei de evaluare. 
    
Art. 6. (1) Evaluatorul este persoana cu atribuţii de coordonare a compartimentului în cadrul căruia îşi desfăşoară activitatea angajatul evaluat.
    
                  (2)   În sensul prezentelor criterii de evaluare, are calitatea de evaluator Secretarul Municipiului Focșani, care coordonează activitatea persoanelor încadrate la Aparatul Permanent de lucru al Consiliului Local al Municipiului Focşani.    

       
 Art. 7.  (1)  Procedura de evaluare a performanţelor profesionale se aplică fiecărui angajat, în raport cu cerinţele postului.

    
              (2) Activitatea profesională se apreciază anual, prin evaluarea performanţelor profesionale individuale.

       
Art.   8. (1) Perioada evaluată este cuprinsă între 1 ianuarie şi 31 decembrie din anul pentru care se face evaluarea.

    
               (2) Perioada de evaluare este cuprinsă între 1 şi 31 ianuarie din anul următor perioadei evaluate.

    
               (3) Pot fi supuşi evaluării anuale salariaţii care au desfăşurat activitate cel puţin 6 luni în cursul perioadei evaluate.

    
               (4) Sunt exceptate de la evaluarea anuală, desfăşurată în perioada prevăzută la alin. (2), următoarele categorii de salariaţi:

    
a) persoanele angajate ca debutanţi, pentru care evaluarea se face după expirarea perioadei corespunzătoare stagiului de debutant;

    
b) persoanele angajate al căror contract individual de muncă este suspendat, în condiţiile legii, pentru care evaluarea se face la expirarea unei perioade de cel puţin 6 luni de la reluarea activităţii;

    
c) persoanele angajate care nu au prestat activitate în ultimele 12 luni, fiind în concediu medical sau în concediu fără plată, acordat potrivit legii, pentru care evaluarea se va face după o perioadă de 6 luni de la reluarea activităţii.

    
Art.  9. În mod excepţional, evaluarea performanţelor profesionale individuale ale personalului contractual se face şi în cursul perioadei evaluate, în următoarele cazuri:

    
a) atunci când pe parcursul perioadei evaluate contractul individual de muncă al salariatului evaluat încetează sau se modifică, în condiţiile legii. În acest caz, salariatul va fi evaluat pentru perioada de până la încetarea sau modificarea raporturilor de muncă;

    
b) atunci când pe parcursul perioadei evaluate raportul de serviciu al evaluatorului încetează, se suspendă sau se modifică, în condiţiile legii. În acest caz, evaluatorul are obligaţia ca, înainte de încetarea, suspendarea sau modificarea raporturilor de serviciu ori, după caz, într-o perioadă de cel mult 15 zile calendaristice de la încetarea ori modificarea  raporturilor  de serviciu, să realizeze evaluarea performanţelor profesionale 
individuale ale salariaţilor. Calificativul acordat se va lua în considerare la evaluarea anuală a performanţelor profesionale individuale ale acestora;
    
c) atunci când pe parcursul perioadei evaluate salariatul urmează să fie promovat într-un grad imediat superior.
    
Art. 10. (1) Criteriile generale de evaluare a personalului contractual sunt prevăzute în anexa nr. 1 la prezentul regulament.

    
                (2) În funcţie de specificul activităţii desfăşurate efectiv de către salariat, evaluatorul poate stabili şi alte criterii de evaluare care, astfel stabilite, se aduc la cunoştinţa salariatului evaluat la începutul perioadei evaluate.
    
      
Art. 11. Persoana care are calitatea de evaluator, potrivit art. 6, completează fişele de evaluare, al căror model este prevăzut în anexa nr. 2 la regulament, după cum urmează:

    
a) stabilește gradul de îndeplinire a obiectivelor, prin raportare la atribuţiile stabilite prin fişa postului;

    
b) stabilește calificativul final de evaluare a performanţelor profesionale individuale;

    
c) consemnează, după caz, rezultatele deosebite ale salariatului, dificultăţile obiective întâmpinate de acesta în perioada evaluată şi orice alte observaţii pe care le consideră relevante;

    
d) stabilește obiectivele şi criteriile specifice de evaluare pentru următoarea perioadă de evaluare;

    
e) stabilește eventualele necesităţi de formare profesională pentru anul următor perioadei evaluate.

     
Art.  12. (1) Interviul, ca etapă a procesului de evaluare, reprezintă un schimb de informaţii care are loc între evaluator şi persoana evaluată, în cadrul căruia:

    
a) se aduc la cunoştinţa persoanei evaluate notările şi consemnările făcute de evaluator în fişa de evaluare;

    
b) se semnează şi se datează fişa de evaluare de către evaluator şi de către persoana evaluată.

    
               (2) În cazul în care între persoana evaluată şi evaluator există diferenţe de opinie asupra notărilor şi consemnărilor făcute, în fişa de evaluare se va consemna punctul de vedere al persoanei evaluate; evaluatorul poate modifica fişa de evaluare.

       
Art. 13. (1) Pentru stabilirea calificativului, evaluatorul va proceda la notarea obiectivelor şi criteriilor de evaluare, prin acordarea fiecărui obiectiv şi criteriu a unei note de la 1 la 5, nota exprimând aprecierea gradului de îndeplinire.

    
               (2) Pentru a obţine nota finală a evaluatorului se face media aritmetică a notelor obţinute ca urmare a aprecierii obiectivelor şi criteriilor, rezultate din media aritmetică a notelor acordate pentru fiecare obiectiv sau criteriu, după caz.

    
              (3) Semnificaţia notelor prevăzute la alin. (1) este următoarea: nota 1 - nivel minim şi nota 5 - nivel maxim.

    
Art.  14. Calificativul final al evaluării se stabileşte pe baza notei finale, după cum urmează:
    
a) între 1,00 - 2,00 - nesatisfăcător. Performanţa este cu mult sub standard. În acest caz, se va evalua perspectiva dacă salariatul respectiv mai poate fi menţinut pe post;

    
b) între 2,01 - 3,50 - satisfăcător. Performanţa este la nivelul minim al standardelor sau puţin deasupra lor. Acesta este nivelul minim acceptabil al performanţelor ce trebuie atins şi de salariaţii mai puţin competenţi sau lipsiţi de experienţă;

    
c) între 3,51 - 4,50 - bine. Performanţa se situează în limitele superioare ale standardelor şi ale performanţelor realizate de către ceilalţi salariaţi;

    
d) între 4,51 - 5,00 - foarte bine. Persoana necesită o apreciere specială întrucât performanţele sale se situează peste limitele superioare ale standardelor şi performanţelor celorlalţi salariaţi.
    
Art.  15. (1) După finalizarea etapelor procedurii de evaluare menţionate la art. 5 lit. a) şi b), fişa de evaluare nu se contrasemnează.    
                         (2) Fișa de evaluare va fi supusă aprobării Consiliului Local al Municipiului Focșani.

    
Art.  16. Salariaţii nemulţumiţi de rezultatul evaluării pot să îl conteste la instanţa de contencios administrativ, în condiţiile legii.
CAPITOLUL III

Dispoziţii finale

    
Art.  17. Prin excepţie de la prevederile art. 8 alin. (2), evaluarea performanţelor individuale ale personalului contractual pentru anul 2017 se va face în termen de 30 de zile de la intrarea în vigoare a prezentei hotărâri.

    
Art.  18.  Anexele nr. 1 și 2 fac parte integrantă din prezentul regulament.
         PREŞEDINTE  DE  ŞEDINŢĂ,                               
                     Ionuț Mersoiu                                                      
[image: image3.emf]                                                                                          Contrasemnează,  
                                                          SECRETARUL MUNICIPIULUI FOCŞANI                                                                                                                                                                                                                                              

                                                                                       Eduard  Marian  Corhană
Municipiul Focşani, 23 ianuarie  2018
Nr. 2
                 ROMÂNIA                                                                 Anexa nr. 1  
        JUDEȚUL  VRANCEA                                               la Regulament 

      CONSILIUL LOCAL AL                                       

    MUNICIPIULUI FOCȘANI                                    
CRITERII GENERALE

de evaluare a personalului contractual

    1  Cunoştinţe profesionale şi abilităţi;

    2  Calitatea, operativitatea şi eficienţa activităţilor desfăşurate;

    3  Perfecţionarea pregătirii profesionale;

    4  Capacitatea de a lucra în echipă;

    5  Comunicare;

    6  Disciplină;

    7  Rezistenţă la stres şi adaptabilitate;

    8  Capacitatea de asumare a responsabilităţii;

    9  Integritate şi etică profesională.

         PREŞEDINTE  DE  ŞEDINŢĂ,                               
                     Ionuț Mersoiu                                                      
                                                                                     Contrasemnează,  
                                                          SECRETARUL MUNICIPIULUI FOCŞANI                                                                                                                                                                                                                                              

                                                                                Eduard  Marian  Corhană
                 ROMÂNIA                                                                 Anexa nr. 2  
        JUDEȚUL  VRANCEA                                                la Regulament 

      CONSILIUL LOCAL AL                                        

    MUNICIPIULUI FOCȘANI                                      
FIŞĂ DE EVALUARE

a performanţelor profesionale individuale ale persoanelor care ocupă posturi contractuale de execuţie
    Numele şi prenumele persoanei evaluate: …………………....................................

    Funcţia: ……………………………….. ..................................................................

    Data ultimei promovări: ………………………… ...................................................

    __________________________________________________________________

    Numele şi prenumele evaluatorului: …………………… ........................................

    Funcţia: ………………………………… .................................................................
    __________________________________________________________________

    Perioada evaluată:     de la .....................................   la .............................................

	Nr. crt.
	Obiective în perioada evaluată
	Realizat

(pondere)

%
	Nota

	1

2

…
	
	
	


Nota finală pentru îndeplinirea obiectivelor ………………………………….

	Nr. crt.
	Criteriile de performanţă utilizate în evaluare
	Note
	Comen-

tarii

	1
	 Cunoştinţe profesionale şi abilităţi
	
	

	2
	 Calitatea, operativitatea şi eficienţa activităţilor desfăşurate
	
	

	3
	 Perfecţionarea pregătirii profesionale  
	
	

	4
	 Capacitatea de a lucra în echipă      
	
	

	5
	 Comunicare  
	
	

	6
	 Disciplină      
	
	

	7
	 Rezistenţă la stres şi adaptabilitate
	
	

	8
	 Capacitatea de asumare a responsabilităţii
	
	

	9
	 Integritate şi etică profesională.
	
	


Nota pentru îndeplinirea criteriilor de performanţă……………………………

Nota finală a evaluării…………………………………………………………….

(Nota finală pentru îndeplinirea obiectivelor + Nota pentru îndeplinirea criteriilor de performanţă) / 2

Calificativul  evaluării:……………………………………………………
	Rezultate deosebite:

Dificultăţi obiective întâmpinate în perioada evaluată:

Alte observaţii:


Obiective pentru următoarea perioadă pentru care se va face evaluarea:

	Nr. crt.
	Obiectivul
	Termen de realizare

	1

2

…
	
	


Programe de instruire recomandate să fie urmate în perioada pentru care se va face evaluarea:
	


    Numele şi prenumele persoanei evaluate ..................................

    Funcţia .................................................................

    Semnătura ...........................

    Data ................................

    Numele şi prenumele evaluatorului .......................................

    Funcţia .................................................................

    Semnătura evaluatorului ..................

    Data .....................................

         PREŞEDINTE  DE  ŞEDINŢĂ,                               
                     Ionuț Mersoiu                                                      
                                                                                       Contrasemnează,  
                                                          SECRETARUL MUNICIPIULUI FOCŞANI                                                                                                                                                                                                                                              

                                                                                       Eduard  Marian  Corhană

